
Az Olimpia a világ legnagyobb és legnépszerűbb sportrendezvénye, amely kapcsán sokaknak a négyévente megrendezésre kerülő sportversenyek jutnak eszébe. Az olimpiai játékok, viszont sokkal több ennél. Az olimpizmus egy magasztos eszme, amely támogatja a sporterkölcs előmozdítását, valamint a fiatalság nevelését a sporton keresztül. [Olimpiai Charta, 2007] Mint leendő testnevelő-edző szorgalmazom, hogy az olimpizmus nagyobb szerepet kapjon elsősorban az iskolákban másodsorban minden olyan helyen ahol a sport jelen van. Ezt csak elszánt, és megfelelő tudással rendelkező olimpiabarát szakemberekkel lehet megvalósítani. Ahhoz, hogy az Olimpiák eszmeisége eljusson mindenkihez, szükségünk van
mögöttes tudásra, és elhivatottságra az Ötkarikás Játékok iránt, ezért úgy gondoltam, hogy megvizsgálom a leendő sporttudománnyal foglalkozó diákok tudását az olimpiákkal kapcsolatosan, hogy képet kapjak az olimpiai nevelés jövőjéről. Kíváncsi voltam, hogy a leendő szakemberek milyen ismerettel rendelkeznek az Olimpia témakörében, és mennyire tartják fontosnak az olimpiai értékek követését, valamint van-e esély, hogy továbbadják azt itthon és külföldön egyaránt. Úgy gondolom itthoni diáktársaim, ismereteik részben hiányosak. A francia diákok ismeretei viszont elég hiányosak, és nincsenek tisztában az Olimpizmus, az Olimpiai eszme, rájuk is kiható értékeivel. Kutatásomat ankét módszerrel végeztem, kérdőív segítségével. A vizsgálati mintába az Eszterházy Károly Főiskola (n=35), 57% fiú, 43% lány és a Nizzai Egyetem (Université Nice Sophia Antipolis) (n=13), 38% fiú, 62% lány tanulói vettek részt. Kutatásomat 2012. I. szemeszterében végeztem.
Az eredmények azt mutatták, hogy a magyar hallgatók ismereteik kevésbé hiányosak francia társaikkal ellentétben. Így azt az általános következtetést vonhatom le, hogy a francia sport szakos hallgatók nincsenek tisztában az Olimpizmus, az Olimpiai eszme, rájuk is kiható értékeivel.



